Listaan ni Schindler
Ti Listaan ni Schindler (English: Schindler's List) ket maysa a pelicula a nairuar idi 1993 a naibatay iti libro a Schindler's Ark ni Thomas Keneally. Ti pelicula, nga inadaw ni Steven Zaillian ken inturong ni Steven Spielberg, ket maipapan iti pakasaritaan ni Oskar Schindler, maysa a negosiante nga Aleman a nangigapu iti pannakaisalakan ti biag ti nasurok a sangaribu a Polish a Judio idi panawen ti Holocaust. Ti titulo ket dumakdakamat iti maysa a listaan ti nagnagan ti 1,200 a Judio nga inarkila ni Schindler nga agtrabaho iti factoriana ket gapu itoy saanda a naipan kadagiti kampo ti concentrasion dagiti Nazi nga Aleman a nakapapatayan ti riniwriw a Judio.
ilo_Latn ilo_Latn